Terveydenhuoltolain 78 c §:n mukaan työnohjaus koskee henkilöstöä, joka työskentelee terveydenhuoltolain 27 §:ssä tarkoitettua mielenterveyden hoitoa antavissa yksiköissä. 1.7.2023 lukien pykälä laajenee henkilöstöön, joka työskentelee terveydenhuoltolain 28 §:ssä tarkoitetuissa päihde- ja riippuvuushoitoa antavissa yksiköissä.
Erikoissairaanhoidossa työnohjaus koskee psykiatrian alojen henkilöstöä. Perusterveydenhuollossa työnohjaus koskee ainakin henkilöstöä, jonka toteuttaa mielenterveystyön tai päihdetyön palvelumuotoja. Palvelumuodot on määritelty THL:n Hilmo-oppaassa.
Kun palveluja järjestetään terveydenhuoltolain 8 a §:n mukaisina sosiaali- ja terveydenhuollon yhteisesti toteutettuina palveluina, työohjaus koskee koko yhteisesti toteutettuun palveluun osallistuvaa sosiaali- ja terveydenhuollon henkilöstöä.